PYŠNÉ POCHÚŤKY SÚ SUPER!
UŽ ŽIADNE POCHÚŤKY
Hlási sa Vanessa Vue naživo zo Smithvillskej zoo,
kde sa vzbúrili miestne zvieratá,
mäsožravce i bylinožravce.
Je to skutočne ohromujúca ukážka jednoty naprieč potravinovým reťazcom.
Tvrdia, že použitie všeobecne nenávidených Pyšných pochúťok
je pre ne krutým a nezvyčajným trestom.
So mnou je tu organizátor protestu Shuggie, panda veľká.
Pán Shuggie, čo chcete protestom dosiahnuť?
Vanessa Vue, dievča, ty mojim hladným očiam pripadáš ako chutné sústo.
-Pán Shuggie! -Dobre, pozrite.
Pýtate sa, prečo Shuggie s kamošmi trpiacimi potravinovou neistotou
protestujú? Je to jednoduché.
Chceme dosiahnuť, aby žiadne zviera v zoo ani človek
už nikdy neboli obeťou Oscara Pyšného a jeho nechutných pochutín.
Žiadame, aby potravinová inšpekcia okamžite spustila vyšetrovanie.
A pokojne aj veterinárna.
Nuž, viete, čo to znamená, chlapci. Musím vás prepustiť.
Prečo, pán Pyšný?
Nepočul si, Peabo? Budú ma vyšetrovať.
Takže nebude objednávka zo zoo. Takže nebudú peniaze zo zoo.
Takže si vás nemôžem dovoliť.
Ale my nedostávame plat, pán Pyšný.
Dostávame dve balenia Pyšných pochutín
a na konci dňa nám od srdca potrasiete rukou.
Ani na to nemám. Nepočuli ste? Skrachoval som!
A teraz padajte! Nemôžem tomu uveriť!
Prečo? Prečo si ma opustil?
Netrafil!
Pyšná… rodinka… Čo?
Ty a ja budeme vždy držať spolu
Rodina každý deň a každú noc
Aj keď sa začneš chovať ako blázon
Vieš, že ma teší všetko, čo robíš
Viem, že vždy môžem byť sama sebou
Keď som s tebou
Každý deň, keď idem do školy
Vieš, že nikoho nemám rada tak, ako teba
-Rodina -Rodina
Pyšná rodina
Kvôli nim chceš kričať
Kvôli nim chceš spievať
Je to rodinná záležitosť pyšnej rodiny
Pyšná rodina
Vedia ťa naštvať
Vedia ťa rozcítiť
Rodina, pyšná rodina
Pyšná rodina
RODINKA PYŠNÝCH: HLUČNEJŠÍ A PYŠNEJŠÍ
-Trudy! Kde mám kravatu? -Okolo krku.
Pred chvíľou v zrkadle tam nebola.
Pozri, Oscar, nemám čas sa tu s tebou naťahovať.
-Je to núdzová linka. -Núdzová?
Peabo? Pán Chips? Čo tu robíte? Prepustil som vás.
-A ja som ich zamestnala, Oscar. -Čože?
Pre mňa pracovať nemôžete, ale pre moju ženu áno? Zrada.
Ale pán Pyšný, práve ste povedali, že ste nás prepustili.
To je len také úslovie.
Podobne ako minimálna mzda. Ktorú nám Dr. Parkerová platí, mimochodom.
-Parkerová? -Oscar, zavolali ma do zoo.
Nemôžem tam použiť tvoje priezvisko. Nenávidia ťa tam.
-Takže takto to bude. -Takto to je, bratku.
Potrebujem, aby si odviezol Bebeho a Cece do škôlky.
Aj oni sa volajú Parkerovci?
Čo myslíš?
Je iba na pár týždňov, než sa celá táto záležitosť preženie.
Ďakujem. Si zlatíčko.
Pozri, Trudy, dnes nemám čas.
Mám plno vecí na práci. Bol som predvolaný.
Nie je to prvýkrát, čo si bol predvolaný, Oscar.
Deti máš na starosti.
Rodina, idem do školy, prídem neskoro.
Počkať, počkať, mladá dáma. Z akého dôvodu?
Nie je to, čo si myslíš, ocko. Ideme s kamošmi do múzea.
Dobre. Môžeš vziať Bebeho a Cece do škôlky
a aj ich vyzdvihnúť.
Mami!
No tak, Penny. Nemusíš toho robiť v domácnosti veľa.
Môžeš urobiť aspoň toto.
Musím tu robiť doslova všetko.
-Čože? -Ale nič.
Vaše prianie je mi rozkazom.
Poďte, vospolok. Bebe! Stoj!
Spomaľ, mladá členka Boney M.
Ďakujem, pán Hankins.
Kedykoľvek, Penny Pyšná. Kde máš otca?
Ak myslíte pána Jajbolí, je tamto.
-Tak poď, Bebe. -Hlavu hore, Penny.
Dobrý deň, Iglu. Ako to ide v obchoďáku?
Neviem, slečna Trudy. Už tam nepracujem.
Čo sa stalo? Prepustili vás?
Nie. Vykašľal som sa na nich. Teraz som advokát.
PRÁVNICKÁ KANCELÁRIA
Zastupujem Oscara pri inšpekcii.
Vy ste advokát?
A ktorá právnická fakulta vám dala titul?
Tá istá, kde som sa školil za detektíva.
Škola kriminálnych umení Acme.
Oscar, vynesieš, prosím, smetie, skôr ako pôjdeš do väzenia?
Prestaň, Peabo, ty blázon!
Nevšímajte si ich, Iglu. Ste pripravený na pojednávanie?
Takmer.
Nezabúdate na niečo, Oscar?
-Nie. -Môj honorár.
Honorár? Máte padáka.
Moment. Neunáhlite sa, brat môj.
Ak na to teraz nemáte, môžeme to urobiť na splátky.
-Ako som povedal, máte padáka. -Dobre. Bude to pro bono.
-A ja opakujem, že máte padáka. -Pro bono znamená zadarmo, vy blázon.
Neviem po francúzsky. Odkiaľ som to mal vedieť?
Ahoj, vospolok.
Mám zlé správy. Nemôžem ísť do múzea.
-Prečo? -Musím strážiť Bebeho a Cece.
Zang! Už zas?
Čo to má byť? Nie sú tu tvoje deti.
Vieš, že máš ako tínedžer svoje práva. Musíš za seba bojovať, Penny.
Maya, mám dvoch čiernych rodičov. Ja nemám žiadne práva.
Prečo to neurobíš ako ja? Platím za stráženie svojmu bratovi Basilovi.
Aj teraz stráži mojich ostatných súrodencov.
Basil?
Prípadu sa ujíma Bizzle?
Viete čo, asi si to budem musieť nechať ujsť. Ale vy choďte.
Dobre, uvidíme sa.
Nič si nemusíš nechať ujsť.
Bebe a Cece môžu ísť s nami.
-Nevadí ti to? -Nie, mám rád deti.
Hlavne, keď sú také milučké.
Kto je najmilšie dievčatko na svete?
SMITHVILLSKÉ MÚZEUM VEDY A TECHNIKY
ŠKÔLKA - OBCHOD SO SUVENÍRMI
Tak čo, Kareem, stále máš rád deti?
Áno, ale začínam nenávidieť tvojich rodičov.
Bebe! Cece! Prestaňte!
Prestaňte, alebo vyhodím vaše bábiky.
Ale nikto iný nie.
Ty rozumieš, čo hovoria?
Nie, ale oni rozumejú mne. Kam všetci šli?
Neviem. Poďme si pozrieť miniponorku.
Ako sa my štyria zmestíme do miniponorky?
Stavím sa, že Bebe a Cece by sa páčilo v detskom kútiku.
To som si istá.
Bebe!
Kde je Bebe?
Vravela som mu, aby nikam nechodil.
Kareem, musíme ho nájsť!
Rozdelíme sa. Napíš mi, ak ho uvidíš.
ZÁPIS Penny Pyšná
Bebe!
Hej, Zoey! Videli ste niekde Bebeho?
Nie, nevideli sme ho, Penny.
Čo ste sa chystali robiť?
Penny, chováš sa ako zloduch.
-Myron! -Prepáč, moja chyba.
Bebe! Videli ste Bebeho? Stratil sa mi.
Stratil sa ti brat? Za to ťa zavrú, Penny.
Myslím, že som ho videl vznášať sa na výstave vesmíru.
Videl si malé dieťa vznášať sa vo vesmíre a nič si neurobil?
Vo vesmíre? Haló, sme v múzeu!
Bebe!
Dijonay, videli ste Bebeho? Stratil sa mi.
Vravela som, aby si ich nechala Basilovi.
Áno, a kde máš skafander, Penny?
Keby to bol skutočný vesmír, už by z teba bol nanuk.
Pozri, ty chodiaci slovník, chcem len vedieť,
-či ste videli môjho malého brata. -Bože, dobre.
Máš zlú energiu. Poď, Dijonay, padáme.
Myslím, že som ho videla v hyperloope, Penny.
Darrius! Počkaj ma! A Penny, daj si pozor na tamtú čiernu dieru.
Akú čiernu dieru?
Bebe!
Musíš tak kričať, Pyšná? Na holografickej palube vystúpil.
Radšej sa pripútaj, Penny. Ide to fakt rýchlo.
Páni, Billy, toto je fakt super. Aj ty si super.
Áno. Myslíš, že by sme niečo cítili, keby sme sa dotkli?
Bebe!
Penny, čo sa ti stalo?
Vysvetlím vám to neskôr. Nevideli ste Bebeho? Mám veľký problém. Stratil sa mi.
Musíš sa zastať sama seba. Inak si ťa budú pinkať ako loptičku.
-Doslova. -Bože!
Ak nenájdem Bebeho, budem aj ja musieť zmiznúť.
Bebe! Hľadala som ho všade, Kareem.
Aj ja.
Kde len môže byť?
Penny? Myslím, že sme našli Bebeho. Ale nebude sa ti to páčiť.
Ako sa dostal tam hore?
Neboj sa, Penny. Dostanem ho dolu.
Dávaj si pozor, Kareem.
Teda, to decko vie fakt lietať.
Čo budem robiť, Kareem? Rodičia ma zabijú.
Bebe, čo to tam robíš?
Bebe!
Niekto ho chyťte...
Namiesto toho, aby si sa zaoberal Paebom a pánom Chipsom,
si radšej nájdi naozajstného právnika,
skôr ako ťa privedú na mizinu, Oscar.
Takže odmietaš vyhovieť mojej žiadosti o vrátenie mojich zamestnancov?
Áno, lebo teraz sú to už moji zamestnanci.
Iglu ma varoval, že to povieš. Ešte stále sa ti nezdá naozajstný?
-Čo je to? -Doručil som ti predvolanie.
-Za čo? -Pytliactvo!
Kým si neprišla ty, Peabovi a pánovi Chipsovi
stačila pochúťka a podanie ruky.
Vidím, že ty asi nechceš obedovať.
Aj pred týmto ma Iglu varoval.
Kúpil som si svoje obľúbené šesťfazuľové burrito z Wizpotle.
Ahoj, Penny. Ako ste sa dnes mali s Bebem a Cece?
Bolo to skvelé. V múzeu bola super zábava.
Dobre, lebo potrebujeme, aby si ich postrážila aj zajtra, zlatko.
Čo… Ale mami.
Ja nemôžem. Nevieš si ani predstaviť, čo som si vytrpela.
-Ale práve si povedala, že to bola zábava. -Nie, nebola!
Klamala som, aby ste s ockom boli šťastní.
Vieš čo? Aj zajtra nás musíš urobiť šťastnými.
-Ale ocko! Mami! -Žiadne ale, dievčatko.
-Počula si ocka. -Dobre, pozrite.
-Nechcela som nič hovoriť, ale… -Kde je Bebe?
-Už zasa! -Zasa?
Bebe je nemožný, mami.
To isté urobil aj dnes v múzeu.
Čože? Radšej hneď nájdi moje dieťa.
Neboj sa, viem presne, kde je.
Oscar, dostaň moje dieťa z tej strechy.
Ako to mám asi urobiť, mám vzlietnuť?
Prines mi moje dieťa!
Okamžite!
Bebe, kamoš, hlavne sa nehýb, ocko už ide.
Bebe, si v poriadku?
Ideme rovno k doktorovi. Poď, Oscar.
To ja potrebujem doktora, Trudy. Myslím, že som si vykĺbil rameno.
Tak, teraz je zasa vkĺbené.
Čo si to za dvojročného šamana?
Ticho, Oscar, šoféruješ!
Spadol zo strechy.
Neviem, ako sa tam dostal. Ani neplakal, keď pristál.
Doktor Payne? Myslím, že mám zlomený krk.
Ticho, blbče! Nevidíš, že vyšetrujem malého Benjamina?
Udreli ste ma. Iglu vás zažaluje za zanedbanie starostlivosti.
Moment. Bolesť je preč.
Cítim sa skvele. Ak ste mi nezlomili chrbticu.
Som aj chiropraktik. Dlžíte mi 500 dolárov.
A poistenie u mňa neplatí.
Doktorka Pyšná, už sa to niekedy stalo?
Penny?
Dnes som vzala Bebeho do múzea,
kde sa vyšplhal do lietadla
a trochu ním lietal a potom vyskočil na strechu.
-Čím lietal? -Neboj sa,
-Kareem ho chytil, keď spadol. -On spadol?
Moje chúďatko, musel byť na smrť vystrašený.
Nie, bolo to, akoby sa nič nedialo. Chichotal sa a užíval si to.
Tak to je niečo iné.
Prestaň, človeče.
Zima. To je chlad. Chlad.
To ma podrž!
Buď je to dieťa z planéty Kryptón, alebo sa tu deje niečo podivné.
Čo?
No, na to nie som odborník, ale viem o niekom, kto je.
Povedzte, že vás poslal Dr. Payne.
No super.
-Šarlatán, čo pozná iného šarlatána. -Koho nazývate šarlatánom?
Tu máš ďalšiu. Zadarmo, blbče.
Myslím, že ma znova pokazil.
DR. LORDOVÁ DETSKÁ PSYCHOLOGIČKA
Ďakujem, že ste si na nás našli čas.
Je to pre mňa radosť.
Máte dve krásne deti. Šťastné, zdravé. Mali by ste byť pyšní.
Cece v každom hodnotení rozvoja, ktoré som jej urobila,
získala najvyššie skóre.
Bebe však...
Čo? Čo sa deje s mojím dieťaťom?
Myslím, že Bebe preukazuje známky toho, čomu hovoríme autizmus.
Hovoríte, že môj syn je hlúpy?
Vedel som, že nás Payne poslal k šarlatánke. Trudy, odchádzame.
-Toto nemusíme počúvať. -Oscar, sadni si.
Nie, Trudy. To je v poriadku.
Pozrite, pán Pyšný, moje hodnotenie ukazuje, že Bebe je veľmi inteligentný,
mimoriadne zvedavý a absolútne nebojácny.
Domnievam sa, že je to preto, že bolesť nespracováva
tak ako vy a ja.
A aj keď to nie je vždy tak, je to bežný indikátor…
Indikátor čoho?
Pán Pyšný, cítim vaše obavy.
Ale diagnóza autizmu znamená len,
že Bebe bude potrebovať trochu viac úsilia a pozornosti.
Čože?
Ak tomu správne rozumiem, Dr. Lordová,
-hovoríte, že Bebe sa nachádza na spektre? -Áno.
Presne tak.
Bebe je na nižšej úrovni podpory, ale to sa môže s vekom meniť,
niekedy aj zo dňa na deň.
Potreba podpory však neznamená nedostatok schopností.
Najdôležitejšie je, aby ste vy, jeho rodina,
v neho aj naďalej verili, učili ho
a pomáhali mu dosiahnuť plný potenciál.
Viem, že to je šok
a budete potrebovať čas.
Ale dobrá správa je, že vediem školu
pre výnimočné deti ako Bebe a veľmi rada by som s ním pracovala.
A už je to tu! Ja som to vedel. Tá škola asi nie je zadarmo, čo?
-Samozrejme, že nie. -Dobre, Trudy, odchádzame.
S Bebem je všetko v poriadku.
Oscar, upokoj sa. Dr. Lordová vie, o čom hovorí.
To aj ja. Môj syn je v poriadku.
Bebe? Ako si to... Bebe, odchádzame.
Oscar, prestaň sa chovať ako hlupák.
Za rodičov sa ospravedlňujem, Dr. Lordová.
To je v poriadku, som na to zvyknutá. Ako sa cítiš ty, Penny?
Ako sa cítim ohľadne čoho?
Aký máš z tejto situácie pocit?
Necítim nič.
Určite? Som si istá, že si ako najstaršie dieťa pod tlakom.
Nič ťa netrápi?
Nie.
Vlastne áno.
Namiesto toho, aby ocko Bebeho poslal do vašej školy,
určite ho zavesia na krk mne.
A tebe sa to nepáči? Mne by sa to teda nepáčilo.
Áno. Ale viem, že by to tak nemalo byť.
Určite si myslíte, že som hrozná.
Nie.
Penny.
Myslím si, že si v zložitej situácii.
Prvým krokom k tomu, aby si sa prestala cítiť zle, je priznať si to.
Ak sa budeš potrebovať porozprávať, som ti kedykoľvek k dispozícii, dobre?
Ak môj ocko nechce platiť za Bebeho, je vám jasné, že nebude platiť ani za mňa.
Neboj sa, Penny. Je to zadarmo.
Oscar, mali by sme počúvnuť tú doktorku.
Pozrela som sa na tú jej školu.
S autistickými deťmi dokážu úžasné veci.
Môj syn nie je autista ani nič podobné a basta.
Je len trochu neposednejší, ako jeho otec.
Vidíte? Presne ako ja. Na tom nie je nič zlé.
Popieraš zjavnú skutočnosť.
Odchádzam. Dám si niečo cestou do školy.
Počkaj, mladá dáma.
Dnes musíš Bebeho a Cece zaviesť do škôlky a potom ich vyzdvihnúť.
To nie je fér.
Mali by ste Bebeho dať do tej školy, čo odporúčala Dr. Lordová.
-Bebemu nič nie je. -Oscar, Penny má pravdu.
Toto nie je fér. Nemôžeme jej to celé hodiť na hlavu.
A či sa s tým zmieriš alebo nie, s Bebem potrebujeme pomoc.
Vidíš? Nikto… Tak vieš čo? Ja sa o deti postarám.
-Oscar… -Prehovoril som.
-Prečo si myslíš, že to zaberie? -Lebo to zaberá. Kde je Bebe?
Oscar!
Ešte si nevidela dieťa sedieť na basketbalovom koši?
-Z chlapca bude basketbalista. -Chlape, ak mi nezachrániš dieťa…
Bebe!
Oscar, prosím, počúvni Dr. Lordovú.
Nikdy!
Aký veľký môžeš byť? Máš hlavu väčšiu ako tvoja mama.
To by ťa mohlo udržať. Dávaj naňho pozor, Cece.
A čo je zas toto, Peabo?
Silný dezinfekčný prostriedok, pán Pyšný.
Rovnaký ako ten, čo museli použiť v Bielom dome.
Musím povedať, že som dojatý, že ste sa rozhodli vrátiť
a pomôcť mi zachrániť podnik.
Museli sme. Požiadali ste o súdny príkaz, pán Pyšný.
Áno, to je pravda. A pre vás to bola dôležitá lekcia, Peabo.
Bez peňazí nie je spravodlivosť.
Teraz naplň stroje, ako som povedal, inak skončíš v Wizzcatraze.
Ale pán Pyšný, toto sú pochúťky Freedyho Frita.
Kúpil som ich, takže sú z nich Pyšné pochúťky.
Daj ich do stroja. Blíži sa inšpekcia.
Dobre, pán Pyšný. Ale nerobil by som to, byť vami.
Kombinácia týchto prísad so zvyškom vašich Pyšných pochúťok
môže byť horľavá.
Z toho raňajkového burrita mám horľavý žalúdok.
Len do toho, Peabo!
Oscar, prišila inšpekcia. Ste pripravený na prehliadku?
Tu to vonia a smrdí zároveň. Čo je to?
Raňajkové burrito? Polovica mi ostala, ak chcete.
Raňajky zadarmo? To si teda dám.
To by som nerobil, pán Iglu, byť vami.
Radšej nie, Oscar.
Dobre. Aj tak by som vám nič nedal.
Nuž, Oscar Pyšný. Počkať, počkať, čo je to za zápach, vospolok?
Raňajkové burrito. A viac nemám, takže sa ani nepýtajte.
Ale jednu otázku mám, Oscar Pyšný.
Posledné slová pred tým, ako to tu Kelly zavrie?
Neexistuje, aby ste to tu zavreli, Wizard.
Kontrolou som prešiel. Ako vidíte, mám hodnotenie A.
Naopak. To je len zle upravené F.
Môžem vám to vysvetliť. Urobil to Peabo.
Ale vy ste mi to prikázali, pán Pyšný!
Ticho, Peabo!
A čo tam hore hľadá to malinké dieťa s tou obrovskou trvalou, vospolok?
Aké dieťa? Bebe!
Zostaň tam, ocko už ide!
Nuž, to bolo napínavé.
Ak by Wizard túto továreň hodnotil za zábavu, dostali by ste A.
Ale keďže to tak nie je, neprešli ste. Podnik je oficiálne zatvorený, vospolok.
Ale buďme úprimní. Vlastne ste ani nemali otvorené, však?
Čo s tebou mám robiť, Bebe?
Nebojte sa, pán a pani Pyšní. Urobili ste správne rozhodnutie.
Dobre, tak my už asi pôjdeme.
Chovaj sa slušne, dobre?
Ocko!
Tu som, chlapče. Hlavu hore.
Všetci počúvajte.
Privítajte nášho nového študenta,
Benjamina Pyšného, zvaného tiež
Bebe.
Preklad titulkov: Nina Rozdobuďková